Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18214

g) egy-irányba sugárzó közbenső várakozási hely fények (sárga) 5.3.17 Gurulóút szegély fények Alkalmazás 5.3.17.1 El kell helyezni gurulóút szegély fényeket az éjszaka használni kívánt futópálya megforduló sávon, kitérő várakozó helyen, jégtelenítő és jégmentesítő létesítménynél, forgalmi előtéren, valamint a gurulóút középvonal fényekkel el nem látott éjszaka is igénybe vett gurulóúton. A gurulóút szegély fények nem szükségesek ott, ahol az üzemeltetés természetéből adódóan a felület megvilágításával, vagy egyéb módon megfelelő gurulási útmutatás biztosítható. Megjegyzés: A gurulóút szegély jelzések ismertetése az 5.5.5 pontban található. 5-25. ábra: Futópálya és gurulóút középvonal fények egymáshoz viszonyítva eltolt elhelyezéssel Megjegyzés az ábrához: Határ területek a futópálya és gurulóút középvonal fények közötti 60 cm. távolság fenntartásához. 2007/70/II. szám 5.3.17.2 El kell helyezni gurulóút szegély fényeket a szabványos gurulási útvonal részét képező és éjszaka gurulásra használni kívánt futópályán, amennyiben az gurulóút középvonal fényekkel nincs ellátva. Megjegyzés: A futópálya és gurulóút fényrendszer összehangolására vonatkozó előírások a 8.2.3 pontban találhatók. Elhelyezés 5.3.17.3 Ajánlás — A szabványos gurulási útvonal részét képező futópályán, valamint a gurulóút egyenes szakaszán a gurulóút szegély fényeket egységesen, egymástól legfeljebb 60 méter hosszirányú távolságban helyezzék el. A fényeket a gurulóút ívelt szakaszán egymástól 60 méternél kisebb távolságra úgy helyezzék el, hogy a fények egyértelműen jelezzék a gurulóút fordulót. Megjegyzés: A gurulóút szegélyfények ívelt szakaszon történő elhelyezésére vonatkozó útmutató a Repülőtér Tervezési Kézikönyv 4. részében található. 5.3.17.4 Ajánlás — A gurulóút szegély fényeket a kitérő várakozó helyen, jégtelenítő és jégmentesítő létesítménynél, forgalmi előtéren, stb. egységesen, egymástól legfeljebb 60 méter hosszirányú távolságban helyezzék el. 5.3.17.5 Ajánlás — A gurulóút szegély fényeket a futópálya megforduló sávon egységesen, egymástól legfeljebb 60 méter hosszirányú távolságban helyezzék el. 5.3.17.6 Ajánlás — A fényeket a futópálya megforduló sáv, a gurulóút, kitérő várakozó hely, jégtelenítő és jégmentesítő létesítmény, forgalmi előtér, vagy futópálya széléhez lehető legközelebb, vagy a szegélyen túl, de attól legfeljebb 3 méterre helyezzék el. Jellemzők 5.3.17.7 A gurulóút szegély fények rögzített, kék színt sugárzó fények legyenek, amelyek a vízszintes felett legalább 30°-os és minden olyan oldalszögbe láthatók, amely a gurulást bármely irányba végrehajtó repülőgépvezető számára szükséges. A csatlakozásnál, kijáratnál, vagy ívelt szakasznál a fényeket úgy árnyékolják, hogy azok ne látszódjanak olyan oldalszögben, amelyben más fényekkel összetéveszthetők lehetnek. 5.3.18 Futópálya megforduló sáv fények Alkalmazás 5.3.18.1 El kell helyezni futópálya megforduló sáv fényeket a 350 méternél alacsonyabb futópályamenti látástávolság érték mellett használni kívánt futópálya megforduló sávon, hogy folyamatos irányvezetést biztosítson a repülőgép részére a 180°-os megfordulás végrehajtásához és a futópálya középvonalához történő visszatéréshez. 5.3.18.2 Ajánlás — Helyezzenek el futópálya megforduló sáv fényeket az éjszaka használni kívánt futópálya megforduló sávon. Elhelyezés 5.3.18.3 Ajánlás — A futópálya megforduló sáv fényeket általában a futópálya megforduló sáv jelzésen helyezzék el kivéve, ha ez gyakorlati szempontból nem célszerű; ekkor azokat a középvonaltól legfeljebb 30 cm oldaltávolságra helyezhetik el. 2007/70/II. szám 5.3.18.4 Ajánlás — A futópálya megforduló sáv fényeket a futópálya megforduló sáv jelzés egyenes szakaszán egymástól legfeljebb 15 méter hosszirányú távolságra helyezzék el. 5.3.18.5 Ajánlás — A futópálya megforduló sáv jelzés ívelt szakaszán a futópálya megforduló sáv fények közötti távköz 7.5 méternél több ne legyen. Jellemzők 5.3.18.6 A futópálya megforduló sáv fények rögzített, egyirányú, zöld színt sugárzó fények legyenek, olyan fénysugárzással, hogy az csak a futópálya megforduló sávot megközelítő repülőgépekből legyen látható. 5.3.18.7 A futópálya megforduló sáv fényei feleljenek meg a 2. Függelék A2-12, A2-13. vagy A2-14. ábra előírásainak. 5.3.19 Megállító keresztfénysor Alkalmazás

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes